Mõisaküla 23. mai 2023 nr

**Mulgi valla eriplaneeringu asukoha eelvaliku lähteseisukohtade**

**ja keskkonnamõju strateegilise hindamise programmi avalik väljapanek**

Mulgi Vallavolikogu 27.09.2022 otsusega nr 79 algatati eriplaneering tuuleparkide ja nende toimimiseks vajaliku taristu rajamiseks sobivaima asukoha leidmiseks ja seejärel detailse lahenduse koostamiseks.

Mulgi Vallavalitsuse 07.02.2023 korralduse nr 132 alusel viidi läbi riigihange „Mulgi valla tuuleenergeetika eriplaneeringu asukoha eelvaliku koostamine ja keskkonnamõju strateegiline hindamine (eriplaneeringu I etapp)“. Lähtuvalt hindamiskriteeriumitest tunnistati edukaks pakkumuseks AB Artes Terrae OÜ ja LEMMA OÜ ühispakkumus ja sõlmiti hankeleping.

Tulenevalt eeltoodust ja võttes aluseks planeerimisseaduse § 100 lõike 1 ning „Planeerimisseaduse ja ehitusseadustiku rakendamine Mulgi vallas“ § 2 punkti 3

**Mulgi Vallavolikogu o t s u s t a b:**

1. Kinnitada Mulgi valla eriplaneeringu asukoha eelvaliku lähteseisukohad ja keskkonnamõju strateegilise hindamise programm vastavalt lisale.
2. Mulgi Vallavalitsusel korraldada Mulgi valla eriplaneeringu asukoha eelvaliku  
   lähteseisukohtade ja keskkonnamõju strateegilise hindamise programmi avalik väljapanek.
3. Mulgi valla eriplaneeringu asukoha eelvaliku lähteseisukohtade ja keskkonnamõju strateegilise hindamise programmi avalik väljapanek toimub **15. juunist kuni**

**17. juulini 2023.**

1. Mulgi valla eriplaneeringu asukoha eelvaliku lähteseisukohad ja keskkonnamõju strateegilise hindamise programmi materjalidega saab tutvuda Mulgi Vallavalitsuses Viljandi mnt 1, Karksi-Nuia ning elektrooniliselt Mulgi valla kodulehel <https://mulgivald.ee/eriplaneering>.
2. Otsus jõustub teatavakstegemisest.

Arvo Maling

Volikogu esimees

Lisa: Mulgi valla eriplaneeringu asukoha eelvaliku lähteseisukohad ja keskkonnamõju strateegilise hindamise programm